stanford-oval/wikipedia huggingface dataset:
Kalju
Hiustenlähdön hoitomuodot ja kosmeettiset avut

Naistyyppistä kaljuuntumista hoidetaan minoksidiililla, joka tehoaa 20–25 prosentissa tapauksista. Minoksidiiliihoitoa tulee jatkaa loppuelämä, koska sen vaikutukset eivät ole pysyviä. Jos minoksidiili ei tehoa, saatetaan ehkä kokeilla esimerkiksi spironolaktonia, simetidiiniä, ehkäisypillereitä tai ketokonatsolia.
Miestyyppistä kaljuuntumista hoidetaan minoksidiilillä ja finasteridillä. Ne saattavat aiheuttaa kuitenkin seksuaalisen halukkuuden ja kyvykkyyden heikkenemistä, ja riski tähän kasvaa iän karttuessa.
Hiustenlähtöä voidaan korjata myös kirurgisesti niskasta siirretyllä hiussiirteillä. Hoito on kallis, mutta sen tulokset ovat pysyviä.
Estrogeenin ja keltarauhashormonin yhdistelmä on osoittautunut erittäin tehokkaaksi hiustenlähdön hoitomuodoksi joillekin vaihdevuodet ohittaneille naisille.
Ravinnossa pitäisi olla riittävästi hiustenkasvun vaatimia C-, B- ja A-vitamiineja sekä sinkkiä, rautaa, kuparia, seleeniä, piitä, magnesiumia ja kalsiumia.
Kaljuutta voidaan myös peittää peruukein tai eri hiustyylein, kuten kampaamalla jäljellä olevat hiukset peittämään kalju kohta. Hiusten harventumista voidaan peittää hiustuuhentimella eli niin sanotulla hiuspölyllä (hair fiber), joka värjää päänahan värillä, joka on lähellä hiusten oma väriä.
Jotkut hiustenlähdöstä kärsineet saattavat pitää hiusten ajelua kokonaan pois puhdistavana ja vapauttavana kokemuksena.
Hiustenlähdön ja kaljuuntumisen psykologiset seuraukset

Hiustenlähdön ja kaljuuntumisen psykologisten seurausten on havaittu vaihtelevan laajasti. Jotkut hyväksyvät kaljuuntumisen aiheuttaman muutoksen hyvin ilman psykologisia oireita, toisilla puolestaan psykologiset seuraukset ovat pahimmillaan vakavia ja voivat ilmetä esimerkiksi ahdistuksena, masennuksena, aggressiivisuutena, uupuneisuutena, itsetunnon huononemisena, sosiaalisena eristäytymisenä ja itsemurha-ajatuksina.
Syövän hoidossa käytetyn kemoterapian aiheuttama hiustenlähtö voi olla erityisesti naispotilaille hyvin raskas psykologinen taakka. Jo pelkkä tieto mahdollisesta hiusten menettämisestä kemoterapiassa voi aiheuttaa huomattavaa ahdistuneisuutta ja stressiä.
Kaljun sosiaalinen merkitys

Kaljua voidaan pitää myös eräänä hiustyylinä. Suomessa kalju muodostui eräänlaiseksi tavaramerkiksi esimerkiksi presidentti Urho Kekkoselle, muusikko Juice Leskiselle ja kirjailija-ohjaaja Jouko Turkalle.
Skinheadeille ajeltu pää on keskeinen tunnusmerkki, ja erityisesti aiempina vuosikymmeninä täysin kaljuksi ajeltu pää valkoihoisilla yhdistettiinkin hyvin laajasti skinheadeihin ja uusnatseihin. Varsinkin 1990-luvulta lähtien esimerkiksi Zinédine Zidanen ja Dwayne Johnsonin kaltaisten julkisuuden henkilöiden on katsottu tehneen kaljuksi ajellusta päästä sosiaalisesti hyväksytymmän länsimaissa.
Kaljulla voi olla myös uskonnollinen merkitys. Esimerkiksi joissain kristillisissä kirkkokunnissa harjoitettu tonsuuri eli munkkien pään ajeleminen kaljuksi merkitsee puhdistumisriittiä, siirtymistä maallisesta elämästä henkiseen elämään.
BDSM-kulttuurissa alistetun osapuolen eli subin pään ajelu kaljuksi voi olla eräs alistamisen muoto.
Kalju naisilla

Naisilla kaljuuntuminen on edelleen hyvin laajasti tabu. Kaljuja naisia ei juurikaan esiinny valtavirtamediassa. Silti ainakin Yhdysvalloissa arviolta 50 prosenttia naisista kokee jossain vaiheessa elämäänsä havaittavaa hiustenlähtöä. Hiustenlähtö on erityisen yleistä yli 40-vuotiailla, vastikään synnyttäneillä, syöpähoidoissa tai muunlaisissa lääketieteellisissä hoidoissa olleilla sekä esimerkiksi tiukkoja poninhäntiä tai voimakkaita hiustuotteita käyttävillä.
Aiheesta muualla

Wikimedia Commonsissa on kuvia tai muita tiedostoja aiheesta .
Alopecialiitto (Arkistoitu – Internet Archive)
Hiustenlähdöstä Suomalaisen Lääkäriseura Duodecimin Terveyskirjastossa
Hamilton-Norwoodin-asteikko
Lääkelaitoksen Internet-palvelu (Arkistoitu – Internet Archive)
Kalju nainen.
Iveco Stralis

| Iveco Stralis |
| --- | --- |

Valmistustiedot
Valmistusmaa:  Italia
Valmistaja:  Iveco
Konserni:  Fiat
Valmistusvuodet:  2002–2019
Edeltäjä:  Iveco Eurostar, Iveco Eurotech
Iveco Stralis on italialaisen kuorma-autovalmistajan Ivecon kuorma-automalli. Mallin valmistaminen aloitettiin vuonna 2002.
Alkuperäinen, vuonna 2002 julkaistu Stralis oli ensimmäinen kuorma-auto, jossa oli automaattivaihteisto vakiovarusteena. Vuonna 2007 Stralisin ohjaamoa ja keulaa muutettiin hieman. Kaikissa malleissa on nykyään automaattinen tai puoliautomaattinen EuroTronic-vaihteisto.
Stralisia myydään kolmella eri moottorilla. Kaikki ovat kuusisylinterisiä rivimoottoreita.
Cursor 8 (iskutilavuus 7,8 litraa)
Cursor 10 (iskutilavuus 10,3 litraa)
Cursor 13 (iskutilavuus 12,9 litraa)
Kaikki moottorit on varustettu Iveco Turbobrake -pakokaasujarrulla.
Iveco Stralis Isossa-Britanniassa
Iveco Stralis Suomessa
Iveco Stralis -lava-auto Saksassa
Aiheesta muualla

Kuvia tai muita tiedostoja aiheesta Iveco Stralis Wikimedia Commonsissa
Iveco Stralisin kotisivut (Arkistoitu – Internet Archive)
Ivan Rybkin

| Ivan Rybkin> Ива́н Ры́бкин |
| --- | --- |

Venäjän valtioduuman puhemies
 14. tammikuuta 1994 – 14. joulukuuta 1996  
Seuraaja:  Gennadi Seleznjov
Henkilötiedot
Syntynyt: 5. tammikuuta 1946 (ikä 79) Semigorka, Voronežin alue
Tiedot
Puolue:  Venäjän agraaripuolue
Ivan Petrovitš Rybkin (s. 5. tammikuuta 1946) on venäläinen poliitikko, joka toimi duuman puhemiehenä vuosina 1994–1996 ja kansallisen turvallisuusneuvoston sihteerinä 1996–1998. Hän edusti tuolloin Venäjän agraaripuoluetta. Venäjän turvallisuusneuvoston sihteerinä Rybkin oli neuvottelemassa rauhaa Tšetšeniaan.
Ehdokkuus vuoden 2004 presidentinvaaleissa

Rybkin oli ehdolla Venäjän vuoden 2004 presidentinvaaleissa. Kampanjassaan hän syytti istuvaa presidenttiä Vladimir Putinia muun muassa Tšetšenian sodasta, perustuslain rikkomisesta ja ihmisten pelottelusta. Rybkin väitti Rossija-pankin johtajaa Juri Kovaltšukia Putinin ”mustan kassan” hoitajaksi.
Kesken vaalikampanjansa Rybkin katosi oltuaan kävelyllä vaimonsa kanssa Moskovan keskustassa Arbatin kävelykadulla 5. helmikuuta 2004. Vain päivää ennen katoamistaan Rybkin oli syyttänyt Putinia osallisuudesta vuoden 1999 Moskovan kerrostaloräjäytyksiin. Rybkin löydettiin viisi päivää myöhemmin Ukrainan pääkaupungista Kiovasta, missä hän naisten aurinkolasit kasvoillaan mutisi haastattelijoille jotain sekavaa. Rybkinin tunteneet ihmiset eivät olleet uskoa näkemäänsä ja kuulemaansa. Rybkin kertoi saaneensa yhteydenoton ihmisoikeusaktivilta, joka sanoi järjestävänsä hänelle tapaamisen tšetšeenijohtaja Aslan Mashadovin kanssa Kiovassa. Kertomansa mukaan Rybkin oli matkustanut junalla Kiovaan, jossa hänet vietiin asuntoon ja hänelle tarjoiltiin siellä teetä ja voileipiä. Hän heräsi toisesta asunnosta neljä päivää myöhemmin, jolloin hänelle näytettiin hänestä kuvattu häpäisyvideo.
Rybkinin katoamista pidettiin julkisuustemppuna tai hänen uskottiin joutuneen ryyppyputkeen. Eräiden teorioiden mukaan Rybkin oli huumattu ja siepattu Kiovaan epäselvissä olosuhteissa. Vierailtuaan Lontoossa Rybkin ilmoitti vetäytyvänsä ”farssina” pitämistään vaaleista ja että hän ei halunnut enää ”paeta kuin jänis presidentin höyrykoneen edessä”.
Lokon

Lokon
Lokon elokuussa 2009
| --- | --- |
Tyyppi:  Kerrostulivuori
Sijainti:  Sulawesi, Indonesia
Korkeus merenpinnasta:  1 580 m
Purkautunut viimeksi:  2011
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Lokon on tulivuori Indonesiassa Sulawesin saarella. Se sijaitsee saaren pohjoisosassa Minnahassan niemimaalla.
Purkaukset

Lokon on Indonesian aktiivisimpia tulivuoria. Suuri purkaus tapahtui vuonna 1991. Seuraava oli vuonna 2011, jolloin tulivuori syöksi tuhkapilviä 3 500 metrin korkeuteen. Hälytystila nostettiin korkeimmalle tasolle, ja yli 5 000 ihmistä evakuoitiin.
Aiheesta muualla

Kuvia tai muita tiedostoja aiheesta Lokon Wikimedia Commonsissa
Kanadan Grand Prix 1967

Kanadan Grand Prix 1967 oli Formula 1 -sarjan osakilpailu, joka ajettiin 27. elokuuta 1967 Mosport Parkin radalla. Kilpailun voitti Jack Brabham, jolle voitto oli kauden toinen.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Jack Brabham | Brabham-Repco | 90 | 2'40:40.0 | 7 | 9 |
| 2 | 2 |  Denny Hulme | Brabham-Repco | 90 | + 1:01.9 | 3 | 6 |
| 3 | 10 |  Dan Gurney | Eagle-Weslake | 89 | + 1 krs. | 5 | 4 |
| 4 | 4 |  Graham Hill | Lotus-Ford | 88 | + 2 krs. | 2 | 3 |
| 5 | 16 |  Mike Spence | BRM | 87 | + 3 krs. | 10 | 2 |
| 6 | 20 |  Chris Amon | Ferrari | 87 | + 3 krs. | 4 | 1 |
| 7 | 19 |  Bruce McLaren | McLaren-BRM | 86 | + 4 krs. | 6 |   |
| 8 | 9 |  Jo Bonnier | Cooper-Maserati | 85 | + 5 krs. | 14 |   |
| 9 | 12 |  David Hobbs | BRM | 85 | + 5 krs. | 12 |   |
| 10 | 8 |  Richard Attwood | Cooper-Maserati | 84 | + 6 krs. | 13 |   |
| 11 | 6 |  Mike Fisher | Lotus-BRM | 81 | + 9 krs. | 17 |   |
| Kesk. | 3 |  Jim Clark | Lotus-Ford | 69 | Sytytys | 1 |   |
| DSQ | 5 |  Eppie Wietzes | Lotus-Ford | 69 | Hylätty | 16 |   |
| Kesk. | 15 |  Jackie Stewart | BRM | 65 | Kaasu | 9 |   |
| NC | 11 |  Al Pease | Eagle-Climax | 47 | Ei sijoitusta | 15 |   |
| Kesk. | 17 |  Chris Irwin | BRM | 18 | Ulosajo | 11 |   |
| Kesk. | 71 |  Jochen Rindt | Cooper-Maserati | 4 | Sytytys | 8 |   |
| DNQ | 41 |  Tom Jones | Cooper-Climax |   |   |   |   |
Muuta

Nopein kierros: Jim Clark 1'23.100
Jim Clark saavutti uransa 30.paalupaikan ja rikkoi tähän astisen paalupaikka ennätyksen
Eagle-tallin toinen ja viimeinen palkintosija.
Kanadan Grand Prix 1972

Kanadan Grand Prix 1972 oli Formula 1 -sarjan osakilpailu, joka ajettiin 24. syyskuuta 1972 Mosport Park -radalla. Kilpailun voitti Jackie Stewart, jolle voitto oli kauden kolmas.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 1 |  Jackie Stewart | Tyrrell-Ford | 80 | 1:43:16.9 | 5 | 9 |
| 2 | 19 |  Peter Revson | McLaren-Ford | 80 | 48.2 | 1 | 6 |
| 3 | 18 |  Denny Hulme | McLaren-Ford | 80 | 54.6 | 2 | 4 |
| 4 | 8 |  Carlos Reutemann | Brabham-Ford | 80 | + 1:00.7 | 9 | 3 |
| 5 | 11 |  Clay Regazzoni | Ferrari | 80 | + 1:07.0 | 7 | 2 |
| 6 | 4 |  Chris Amon | Matra | 79 | + 1 krs. | 10 | 1 |
| 7 | 22 |  Tim Schenken | Surtees-Ford | 79 | + 1 krs. | 13 |   |
| 8 | 7 |  Graham Hill | Brabham-Ford | 79 | + 1 krs. | 17 |   |
| 9 | 29 |  Carlos Pace | March-Ford | 78 | Polttoaine loppu | 18 |   |
| 10 | 15 |  Howden Ganley | BRM | 78 | + 2 krs. | 14 |   |
| 11 | 5 |  Emerson Fittipaldi | Lotus-Ford | 78 | + 2 krs. | 4 |   |
| 12 | 10 |  Jacky Ickx | Ferrari | 76 | + 4 krs. | 8 |   |
| 13 | 28 |  Henri Pescarolo | March-Ford | 73 | + 7 krs. | 21 |   |
| Kesk. | 6 |  Reine Wisell | Lotus-Ford | 65 | Moottori | 16 |   |
| DSQ | 26 |  Niki Lauda | March-Ford | 64 | Hylätty | 19 |   |
| DSQ | 25 |  Ronnie Peterson | March-Ford | 61 | Hylätty | 3 |   |
| NC | 27 |  Mike Beuttler | March-Ford | 59 | Ei sijoitusta | 24 |   |
| Kesk. | 2 |  François Cevert | Tyrrell-Ford | 51 | Vaihdelaatikko | 6 |   |
| Kesk. | 16 |  Peter Gethin | BRM | 25 | Ripustukset | 12 |   |
| NC | 33 |  Skip Barber | March-Ford | 24 | Ei sijoitusta | 22 |   |
| Kesk. | 14 |  Jean-Pierre Beltoise | BRM | 21 | Öljyvuoto | 20 |   |
| Kesk. | 17 |  Bill Brack | BRM | 20 | Ulosajo | 23 |   |
| Kesk. | 11 |  Wilson Fittipaldi | Brabham-Ford | 5 | Vaihdelaatikko | 11 |   |
| Kesk. | 23 |  Andrea de Adamich | Surtees-Ford | 2 | Vaihdelaatikko | 15 |   |
Muuta

Nopein kierros: Jackie Stewart - 1:15.7
Kanadan Grand Prix 1973

Kanadan Grand Prix 1973 oli Formula 1 -sarjan osakilpailu, joka ajettiin 23. syyskuuta 1973 Mosport Parkin radalla. Kilpailun voitti Peter Revson, jolle voitto oli kauden toinen ja uran viimeinen. Kilpailun aikana yhteensä seitsemän kuljettajaa johti kilpailua.
Kilpailu oli ensimmäinen Formula 1 -kilpailu, jossa käytettiin turva-autoa. Turva-autoa ajoi Egbert "Eppie" Wietzes. Turva-auto pysytteli Howden Ganleyn Iso - Marlboron auton edessä, jolloin suurin osa kuskeista ohitti hänet kierroksella.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Peter Revson | McLaren-Ford | 80 | 1:59:04.083 | 2 | 9 |
| 2 | 1 |  Emerson Fittipaldi | Lotus-Ford | 80 | 1:32.734 | 5 | 6 |
| 3 | 17 |  Jackie Oliver | Shadow-Ford | 80 | 34.505 | 14 | 4 |
| 4 | 20 |  Jean-Pierre Beltoise | BRM | 80 | 36.514 | 16 | 3 |
| 5 | 5 |  Jackie Stewart | Tyrrell-Ford | 79 | + 1 krs. | 9 | 2 |
| 6 | 25 |  Howden Ganley | Iso Marlboro-Ford | 79 | + 1 krs. | 22 | 1 |
| 7 | 27 |  James Hunt | March-Ford | 78 | + 2 krs. | 15 |   |
| 8 | 10 |  Carlos Reutemann | Brabham-Ford | 78 | + 2 krs. | 4 |   |
| 9 | 23 |  Mike Hailwood | Surtees-Ford | 78 | + 2 krs. | 12 |   |
| 10 | 29 |  Chris Amon | Tyrrell-Ford | 77 | + 3 krs. | 11 |   |
| 11 | 11 |  Wilson Fittipaldi | Brabham-Ford | 77 | + 3 krs. | 10 |   |
| 12 | 9 |  Rolf Stommelen | Brabham-Ford | 76 | + 4 krs. | 18 |   |
| 13 | 7 |  Denny Hulme | McLaren-Ford | 75 | + 5 krs. | 7 |   |
| 14 | 26 |  Tim Schenken | Iso Marlboro-Ford | 75 | + 5 krs. | 24 |   |
| 15 | 4 |  Arturo Merzario | Ferrari | 75 | + 5 krs. | 20 |   |
| 16 | 12 |  Graham Hill | Shadow-Ford | 73 | + 7 krs. | 17 |   |
| 17 | 16 |  George Follmer | Shadow-Ford | 73 | + 7 krs. | 13 |   |
| 18 | 24 |  Carlos Pace | Surtees-Ford | 72 | + 8 krs. | 19 |   |
| NC | 18 |  Jean-Pierre Jarier | March-Ford | 71 | Ei sijoitusta | 23 |   |
| NC | 28 |  Rikky von Opel | Ensign-Ford | 68 | Ei sijoitusta | 26 |   |
| Kesk. | 21 |  Niki Lauda | BRM | 62 | Voimansiirto | 8 |   |
| Kesk. | 0 |  Jody Scheckter | McLaren-Ford | 32 | Onnettomuus | 3 |   |
| Kesk. | 6 |  François Cevert | Tyrrell-Ford | 32 | Onnettomuus | 6 |   |
| Kesk. | 15 |  Mike Beuttler | March-Ford | 20 | Moottori | 21 |   |
| Kesk. | 2 |  Ronnie Peterson | Lotus-Ford | 16 | Ripustukset | 1 |   |
| Kesk. | 19 |  Peter Gethin | BRM | 5 | Öljypumppu | 25 |   |
Muuta

Nopein kierros: Emerson Fittipaldi - 1:15.496
Paalupaikka: Emerson Fittipaldi - 1:13.697
Jackie Oliver sijoittui kolmanneksi osakilpailussa, mutta kilpailunjärjestäjien ja tuomariston toiminta kaoottisessa osakilpailussa ajanoton osalta aiheutti sekaannusta siitä, jos Oliver oli oikea osakilpailuvoittaja ennen pyörähdyksiään ja kolarointejaan.
Kaména Voúrla

| Kaména Voúrla Kaména Voúrlan kunta Καμένα Βούρλα Δήμος Καμένων Βούρλων |
| --- | --- |
 Kaména Voúrlan kaupunki.
 Kunnan sijainti
 Kaména Voúrla
 Koordinaatit: 38°46′36″N, 22°46′51″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Fthiotis
Hallinto:  
 – Asutustyyppi:  kunta, kaupunki
 – Kallikrates-koodi:  2706
Väkiluku (2011):  12 090
 – Kunnallis­yksikkö:  4 728
 – Kaupunki­yhdys­kunta:  2 796
 – Kaupunki:  2 761
Aikavyöhyke:  UTC+2
 – Kesäaika:  UTC+3
Postinumero:  35008
Rekisterikilpi:  ΜΙ
 
 www.dimos-kamenon-vourlon.gr 
Infobox OKVirheellinen NIMI-arvo: 
Kaména Voúrla (kreik. Καμένα Βούρλα) on Kreikan kaupunki ja samanniminen kunta (Δήμος Καμένων Βούρλων, Dímos Kaménon Voúrlon), joka sijaitsee Fthiotiin alueyksikössä Keski-Kreikan alueella. Koko kunnan pinta-ala on 340,1 neliökilometriä ja väkiluku 12 090. Varsinaisen Kaména Voúrlan kaupungin väkiluku on 2 761 (vuonna 2011).
Kaména Voúrlan kaupunki sijaitsee Maliakóslahden rannalla. Kaména Voúrla oli alun perin itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä kunnaksi nimeltä Mólos - Ágios Konstantínos (Μώλος - Άγιος Κωνσταντίνος, virallisesti Δήμος Μώλου - Αγίου Κωνσταντίνου, Dímos Mólou - Agíou Konstantínou) yhdessä Ágios Konstantínoksen ja Móloksen kanssa, jolloin se muuttui uuden kunnan kunnallisyksiköksi. Kaména Voúrlan kaupunki toimi kunnan kuntakeskuksena. Vuonna 2018 koko kunnan nimeksi muutettiin Kaména Voúrla.
Kunnan osat

Vuoden 2011 kuntauudistuksesta lähtien Kaména Voúrlan kunta (vuoden 2011 väestönlaskentatiedoissa nimellä Mólos - Ágios Konstantínoksen kunta) muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Ágios Konstantínos | Ágios Konstantínos | Ágios Konstantínos | 2 471 |
| Ágios Konstantínos | Ágios Konstantínos | Aktí | 87 |
| Ágios Konstantínos | Ágios Konstantínos | Aspronéri | 30 |
| Ágios Konstantínos | Ágios Konstantínos | Longós | 243 |
| Ágios Konstantínos | Ágios Konstantínos | Neochóri | 55 |
| Ágios Konstantínos | Ágnanti | Ágnanti | 218 |
| Ágios Konstantínos | Ágnanti | Néa Ágnanti | 79 |
Ágios Konstantínos: Yhteensä: 3 183
| Kaména Voúrla | Kainoúrgio | Agía Aikateríni | 159 |
| Kaména Voúrla | Kainoúrgio | Kainoúrgio | 1 138 |
| Kaména Voúrla | Kainoúrgio | Néo Thrónio | 58 |
| Kaména Voúrla | Kaména Voúrla | Kaména Voúrla | 2 761 |
| Kaména Voúrla | Kaména Voúrla | Karyá | 35 |
| Kaména Voúrla | Regkíni | Regkíni (Regkínio) | 577 |
Kaména Voúrla: Yhteensä: 4 728
| Mólos | Agía Triáda | Agía Triáda | 282 |
| Mólos | Ágios Charálampos | Ágios Charálampos | 37 |
| Mólos | Ágios Serafeím | Ágios Serafeím | 725 |
| Mólos | Anávra | Anávra | 118 |
| Mólos | Kallídromo | Kallídromo | 168 |
| Mólos | Kómnina | Kómnina | 254 |
| Mólos | Mendenítsa | Karavídia | 30 |
| Mólos | Mendenítsa | Mendenítsa | 213 |
| Mólos | Mólos | Mólos | 1 974 |
| Mólos | Skárfeia | Skárfeia | 378 |
Mólos: Yhteensä: 4 179
Yhteensä: 12 090
Aiheesta muualla

Kuvia tai muita tiedostoja aiheesta Kaména Voúrla Wikimedia Commonsissa
Δήμος Καμένων Βούρλων Kaména Voúrlan kunnan verkkosivut. (kreikaksi)
Kammena Vourla. Kaména Voúrlan kaupungin turistisivustot. (kreikaksi) (englanniksi) (saksaksi)
Keski-Kreikan alue
| --- | --- |
Boiotian alueyksikkö:  Alíartos-Thespiés  Dístomo-Aráchova-Antíkyra  Livadeiá  Orchomenós  Tanágra  Thíva 
Euboian alueyksikkö:  Chalkída  Dírfys-Messapía  Erétria  Istiaía-Aidipsós  Kárystos  Kými-Alivéri  Mantoúdi-Límni-Agía Ánna  Skýros 
Evrytanían alueyksikkö:  Ágrafa  Karpenísi 
Fokiin alueyksikkö:  Delfoí  Dorída 
Fthiotiin alueyksikkö:  Amfíkleia-Eláteia  Domokós  Kaména Voúrla  Lamía  Lokroí  Makrakómi  Stylída
Itävallan Grand Prix 1973

Itävallan Grand Prix 1973 oli Formula 1 -sarjan osakilpailu, joka ajettiin 19. elokuuta 1973 Österreichringin radalla. Kilpailun voitti Ronnie Peterson, jolle voitto oli kauden toinen.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 2 |  Ronnie Peterson | Lotus-Ford | 54 | 1:28:48.78 | 2 | 9 |
| 2 | 5 |  Jackie Stewart | Tyrrell-Ford | 54 | 9.01 | 7 | 6 |
| 3 | 24 |  Carlos Pace | Surtees-Ford | 54 | 46.64 | 8 | 4 |
| 4 | 10 |  Carlos Reutemann | Brabham-Ford | 54 | 47.91 | 5 | 3 |
| 5 | 20 |  Jean-Pierre Beltoise | BRM | 54 | + 1:21.30 | 13 | 2 |
| 6 | 19 |  Clay Regazzoni | BRM | 54 | + 1:38.40 | 14 | 1 |
| 7 | 4 |  Arturo Merzario | Ferrari | 53 | +1 krs. | 6 |   |
| 8 | 7 |  Denny Hulme | McLaren-Ford | 53 | +1 krs. | 3 |   |
| 9 | 26 |  Gijs van Lennep | Iso Marlboro-Ford | 52 | +2 krs. | 23 |   |
| 10 | 23 |  Mike Hailwood | Surtees-Ford | 49 | +5 krs. | 15 |   |
| Kesk. | 1 |  Emerson Fittipaldi | Lotus-Ford | 48 | Polttoaineen syöttö | 1 |   |
| NC | 25 |  Howden Ganley | Iso Marlboro-Ford | 44 | Ei sijoitusta | 21 |   |
| Kesk. | 18 |  Jean-Pierre Jarier | March-Ford | 37 | Moottori | 12 |   |
| Kesk. | 28 |  Rikky von Opel | Ensign-Ford | 34 | Polttoaineen syöttö | 19 |   |
| Kesk. | 11 |  Wilson Fittipaldi | Brabham-Ford | 31 | Polttoaineen syöttö | 16 |   |
| Kesk. | 12 |  Graham Hill | Shadow-Ford | 28 | Ripustukset | 22 |   |
| Kesk. | 16 |  George Follmer | Shadow-Ford | 23 | Tasauspyörästö | 20 |   |
| Kesk. | 9 |  Rolf Stommelen | Brabham-Ford | 21 | Pyörä | 17 |   |
| Kesk. | 17 |  Jackie Oliver | Shadow-Ford | 9 | Polttoaineen syöttö | 18 |   |
| Kesk. | 6 |  François Cevert | Tyrrell-Ford | 6 | Ripustukset | 10 |   |
| Kesk. | 27 |  James Hunt | March-Ford | 3 | Suihkutus | 9 |   |
| Kesk. | 8 |  Peter Revson | McLaren-Ford | 0 | Kytkin | 4 |   |
| Kesk. | 15 |  Mike Beuttler | March-Ford | 0 | Kolari | 11 |   |
Muuta

Nopein kierros: Carlos Pace - 1:37.29
SS France

S/S Norway
S/S France vuonna 1978
SS France, myöh. SS Norway, oli alkuaan ranskalainen Atlantin liikenteen matkustajalaiva, joka tilattiin vuonna 1956 ja otettiin käyttöön vuonna 1961.
Laivan pituus oli 316,1 metriä, ja se oli pisin matkustajalaiva ennen RMS Queen Mary 2:ta, joka valmistui vuonna 2005. Kahdeksan höyryturbiinia, yhteisteholtaan 160 000 hevosvoimaa, antoivat alukselle 31 solmun nopeuden. Laivan matkustajakapasiteetti oli alussa noin 2 000 henkilöä.
SS France -nimellä alus ehti purjehtia Atlantin yli 202 kertaa, ennen kuin se otettiin suurten protestien saattelemana pois liikenteestä syksyllä 1974. Lisääntynyt lentoliikenne teki SS Francen kaltaisista Atlantin ylittäjistä vähitellen kannattamattomia. 24. lokakuuta 1977 alus myytiin Saudi-Arabiaan hotelliksi. Viiden vuoden makaamisen jälkeen alus siirtyi Norwegian Cruise Line -varustamolle. Kesällä 1980 alkoi aluksen uusi elämä Norway-nimisenä Karibian risteilijänä. Aluksen ohjailtavuutta parannettiin mm. keulapotkureilla, alukseen rakennettiin keulaan nosturit yhteysalukselle, jota käytettiin Norwaylle liian pienten turistisatamien yhteydessä laivan jäädessä etäämmälle. Muutoksen yhteydessä myös konetehoa supistettiin, koska risteilykäytössä suurella huippunopeudella ei ollut merkitystä, epätaloudellisista höyryturbiineista jäi käyttöön enää vain kaksi.  Matkustajamäärää nostettiin vähitellen noin viidelläsadalla. Norwayn miehistö koostui parhaimmillaan yli 50:stä eri kansallisuudesta ja laiva oli tämän vuoksi yksi merenkulkuhistorian harvoista aluksista, joka on saanut pitää lipputangossaan YK:n lippua. lähde?
30. heinäkuuta 1998 Beechcraft -koneen lentäessä SS Francen yllä, siihen törmäsi Cessna-mallinen kone, jolloin 15 ihmistä sai surmansa. Molemmat koneet olivat tulleet ihailemaan laivaa.
Vuonna 2003 sattui räjähdys konehuoneessa. Alus hinattiin Bremerhaveniin Saksaan korjauksia varten, mutta  suunnitelmat eivät toteutuneet. Syynä oli sattuneiden vahinkojen suuruus. Myös aluksen korkea ikä ja laajalti eristeenä käytetty asbesti vaikuttivat päätöksiin olla korjaamatta laivaa takaisin liikenteeseen. SS Norway odotti ympäristöaktivistien vastustuksen vuoksi pitkään romutusta Intian Alangissa. SS Norway romutettiin syksyllä 2007.